Artiștii minează criptomonede: "Îmbinăm tehnologia ca să ne acoperim cheltuielile".
Răzvan, actor şi muzician, a devenit antreprenor social în pandemie. A deschis un studio pe care artiştii îl pot folosi în schimbul unei donații. În studio, Răzvan randează muzică și minează criptomonede.
Te-ai gândit vreodată că muzica și criptomonedele au ceva în comun? Actor şi muzician, Răzvan și-a deschis un studio,unde artiștii pot înregistra piese.Acolo are calculatoare puternice, pe care le pune la treabă, la capacitate maximă: cât timp randează muzică, minează și criptomonede. Cu banii obținuți, achită cheltuielile studioului.Sorin este unul dintre clienți. Știe cât de afectaţi au fost artiştii în utimul an.Sorin Stroe: La un studio de înregistrări se plăteşte destul de mult, pe o piesă, pe producţia unei piese. De la câteva sute de euro în sus. Nu cred că mi-aş fi putut permite să merg la un studio să înregistrez.La studioul lui Răzvan, fiecare plăteşte cât poate. Nu există o taxă fixă. Tocmai de asta, a căutat o soluţie de backup.Răzvan Munteanu: Îmbinăm tehnologia, electricitatea, ca să ne aducă un fel de profit, sau un mic venit, din care noi să ne acoperim cheltuielile. Asta vor face pentru noi criptomonedele, blockchain-ul şi minatul, practic.